EkBass/fiwiki-20250220-pages-articles huggingface dataset:
Kankiasetinlaite

Kankiasetinlaite on yksi rautatieliikenteen ohjaukseen käytettävistä asetinlaitetyypeistä. Asetinlaitteessa toiminnot ja varmistukset tapahtuvat mekaanisesti. Kankiasetinlaitteella käännetään ja lukitaan vaihteet sekä asetetaan opastimet ajon salliviin asentoihin kankia kääntämällä. Kääntöliike välitetään vaihteille, lukituslaitteille ja opastimille teräsvaijereilla. Kankiasetinlaite eroaa kampiasetinlaitteesta rakenteellisesti siten, että kampiasetinlaitteen kampia käännetään 360 astetta asetinlaitepukin suuntaisesti, kun kankiasetinlaitteessa kanget liikkuvat vain noin 180 asteen kaarissa kohtisuorassa asetinlaitepukin pituusakseliin nähden. Täten kankiasetinlaitteeseen on mahdollista kytkeä useampia käyttökankia rinnakkain pienempään tilaan. ==Käyttötarkoitus== Kankiasetinlaitteilla asetetaan junille niiden tarvitsemat kulkutiet kääntämällä vaihteet oikeisiin asentoihin ja asettamalla mekaanisiin opastimiin ajon sallivat opasteet. Kanget on värjätty käyttötarkoituksensa mukaisesti. Suomessa sinisillä kangilla käännetään vaihteita, ja vihreillä kangilla kytketään ja vapautetaan vaihteen mekaaninen lukitus. Punaisilla kangilla asetetaan siipiopastimiin ajon salliva opaste. Punaiset kanget poistuivat käytöstä sitä mukaa, kun sähköiset valo-opastimet korvasivat mekaanisia siipiopastimia. Yleensä kankiasetinlaitteita on käytetty sellaisilla liikennepaikoilla tai ratapihan osilla, joilla on ollut suuri määrä sellaisia vaihteita, jotka on liikennemäärien vuoksi ollut tarpeen rajoittaa keskitetysti yhden henkilön käytettäviksi. Tämän vuoksi kankiasetinlaitteet sijoitettiin yleensä ratapihan laidoille rakennettuihin torneihin, joista vaihdemiehellä oli hyvä näkyvyys kaikille raiteille. Yleensä kankiasetinlaitteet ovatkin olleet niin suuria, että ne ovat vaatineet oman rakennuksensa. Toisin kuin kampiasetinlaite, kankiasetinlaitepukki on käytännössä sijoitettava sisätiloihin, sillä talvisin sen puhtaanapito on hankalaa. ==Historia== Suomen rataverkolla ei ole enää yhtään käytössä olevaa kankiasetinlaitetta. Viimeinen sijaitsi Rovaniemen rautatieasemalla ratapihan eteläpäässä olevassa asetinlaitetornissa, ja sillä ohjattiin ratapihan länsipään tärkeimpiä vaihteita. Asetinlaite poistettiin käytöstä ja purettiin 21. toukokuuta 2007, ja se korvattiin sähköisellä asetinlaitteella. Kampiasetinlaitteita on ollut rataverkolla aiemmin useita sellaisilla liikennepaikoilla, joilla liikennemäärien vuoksi vaihdemiesten käyttö on ollut epäkäytännöllistä. Luokka:Rautatietekniikka
Roger Sperry

Roger Wolcott Sperry (20. elokuuta 1913 – 17. maaliskuuta 1994) oli yhdysvaltalainen neuropsykologi. Vuonna 1981 hän sai Nobelin lääketieteen palkinnon David H. Hubelin ja Torsten Wieselin kanssa aivopuoliskot yhdistävän aivokurkiaisen vahingoittumisesta johtuvia muutoksia käsittelevästä tutkimuksesta. Sperry syntyi Hartfordissa Connecticutissa Yhdysvalloissa vuonna 1913. Hänen vanhempansa olivat Francis Bushnell ja Florence Kraemer Sperry. Hänellä oli yksi veli nimeltä Russell Loomis. He varttuivat West Hartfordissa. Heidän isänsä kuollessa Roger oli vasta 11-vuotias. Sperry haki Oberlin Collegeen, mistä hän valmistui englannin kielen kandidaatiksi 1935 ja psykologian maisteriksi 1937. Tohtorin tutkinnon hän suoritti Chicagon yliopistossa 1941. Tutkinnon jälkeistä tutkimusta Sperry teki Karla Lashleyn kanssa Harvardin yliopistossa. Vuonna 1949 Sperry meni naimisiin Norma Gay Deupreen kanssa. Heille syntyi poika Glenn Michael ja tytär Janet Hope. Ennen Sperryn tutkimuksia tehtyjen tutkimusten perusteella oli päätelty, että aivojen osa-alueet olivat varsin erilaistumattomia ja hyvinkin vaihdannaisia. Tutkimuksissaan Sperry kuitenkin haastoi tämän näkemyksen osoittamalla, että varhaisen kehittymisen jälkeen hermoradat ovat varsin pysyviä. Nobel- palkitussa työssään Sperry hoiti epileptikkoja eristämällä aivopuoliskoja yhdistävän aivokurkiaisen. Sitten Sperry kollegoineen tutki näiden potilaiden kykyä suoriutua tehtävistä, joiden tiedettiin kuuluvan tietylle aivopuoliskolle ja näin osoitti että kummallakin puoliskolla oli itsenäinen tietoisuus. == Aiheesta muualla == * Biography The Nobel Foundation Luokka:Yhdysvaltalaiset neurotieteilijät Luokka:Vuonna 1913 syntyneet Luokka:Vuonna 1994 kuolleet Luokka:Nobelin fysiologian tai lääketieteen palkinnon saajat
Jevgeni Dementjev

Jevgeni Dementjev (s. 17. tammikuuta 1983 Hanti-Mansijsk) on venäläinen maastohiihtäjä, olympiavoittaja ja MM-mitalisti. Dementjevin uran suurin saavutus on yhdistelmäkilpailun (15+15 km) olympiakulta Torinossa 2006. Samoissa kisoissa hän saavutti vapaan tyylin 50 kilometrillä hopeaa Giorgio di Centan jälkeen. Hän oli myös mukana kuudenneksi sijoittuneessa Venäjän viestijoukkueessa. Maailmanmestaruuskilpailuissa Dementjev saavutti viestistä hopeaa Sapporosta 2007 ja pronssia Oberstdorfista 2005 – Sapporossa joukkueeseen kuuluivat hänen lisäkseen Vasili Rotšev, Nikolai Pankratov ja Aleksandr Legkov – Oberstdorfissa Pankratov, Rotšev ja Nikolai Bolštšakov. Hänen paras henkilökohtainen sijoituksensa MM-tasolla on kuitenkin vasta 22., jonka hän hiihti kolmeenkin kertaan: Oberstdorfin yhdistelmäkilpailussa, Sapporon 15 kilometrin vapaan tyylin kilpailussa ja Liberecin 2009 kisojen 50 kilometrillä. Maaliskuussa 2008 hän voitti maansa mestaruuden 30 kilometrin vapaalla. Maailmancupissa Dementjev voitti yhden kilpailun, Falunin yhdistelmäkilpailun vuonna 2005. Lisäksi hän oli La Clusaz'ssa 2006 mukana Venäjän voitokkaassa viestijoukkueessa. Viestikisat ja henkilökohtaiset kisat mukaan lukien hän sijoittui yhdeksän kertaa palkintokorokkeelle. Hän sijoittui kauden 2004–2005 loppupisteissä yhdeksänneksi ja normaalimatkojen cupissa kuudenneksi. Elokuussa 2009 venäläinen All Sport -uutistoimisto kertoi Dementjevin jääneen kiinni EPO-hormonin käytöstä maailmancupin kilpailussa saman vuoden tammikuussa. Venäjän hiihtoliiton puheenjohtaja Vladimir Loginov kertoi Dementjevin ilmoittaneen lopettavansa uransa. ==Saavutuksia== *Olympialaiset: **Torino 2006: yhdistelmäkilpailu kultaa, 50 km (v) hopeaa, 4 × 10 km kuudes *MM-kilpailut: **Liberec 2009: 50 km (v) 22., 4 × 10 km 11. **Sapporo 2007: 15 km (v) 22., 4 × 10 km hopeaa **Oberstdorf 2005: yhdistelmäkilpailu 22., 15 km (v) 23., 4 × 10 km pronssia *Maailmancup **Palkintosijat: ***Kausi 2007–2008: Beitostølen viestissä kolmas ***Kausi 2006–2007: La Clusaz viestissä voitto, 30 km kolmas, Cogne 15 km kolmas, Jällivaara viestissä toinen ***Kausi 2005–2006: Lago di Tesero 30 km toinen ***Kausi 2004–2005: Falun yhdistelmäkilpailussa voitto ***Kausi 2003–2004: Uumaja 15 km toinen, La Clusaz viestissä kolmas **Kokonaiskilpailu: ***Kausi 2008–2009: 21. ***Kausi 2007–2008: 29. ***Kausi 2006–2007: 13. ***Kausi 2005–2006: 38. ***Kausi 2004–2005: yhdeksäs ***Kausi 2003–2004: 33. ***Kausi 2002–2003: 90. == Lähteet == * === Viitteet === Luokka:Venäläiset olympiavoittajat Luokka:Venäläiset maastohiihtäjät Luokka:Dopingrikkomuksesta tuomitut venäläiset Luokka:Dopingrikkomuksesta tuomitut hiihtäjät Luokka:Vuonna 1983 syntyneet Luokka:Elävät henkilöt
Carrie Underwood

Carrie Marie Underwood (s. 10. maaliskuuta 1983 Muskogee, Oklahoma) on yhdysvaltalainen kantrilaulaja, joka ponnahti julkisuuteen voittamalla American Idolin neljännen tuotantokauden. Vuonna 2005 Underwood julkaisi ensimmäisen levynsä Some Hearts, joka on myydyin naisartistin debyyttisooloalbumi kantrimusiikissa ja se on palkittu kolmella Grammy- palkinnolla.Carrie Underwood Sets Sales Record gactv.com Sitä seurasi lokakuussa 2007 julkaistu studioalbumi Carnival Ride ja marraskuussa 2009 julkaistu Play On. Carrie Underwood on myös tehnyt oman version Disneyn Lumottu-elokuvan "Ever, ever after" -laulusta sekä Karate Kid -elokuvan soundtrackilla olevasta laulusta "The Moment of Truth". Underwood on myös esittänyt rock-musiikkia kuten Guns N'Rosesin kappaleet "Sweet Child O'Mine" ja "Paradise City" sekä Heartin kappaleen "Alone". Underwood on David Cookin lisäksi ainoa American Idolin voittaja, joka on päässyt World Almanac and Book of Facts -lehden kanteen.Carrie Underwood Covers the 'World' theboot.com 3.12.2009 Hän on naimisissa jääkiekkoilija Mike Fisherin kanssa. Heillä on helmikuussa 2015 syntynyt poika. Underwood on republikaanien kannattaja ja esiintyi presidentti Donald Trumpin virkaanastujaisissa tammikuussa 2025. == Palkinnot == * American Music Awards 2010 -gaala: Paras kantrialbumi Play On * Seitsemän Grammy- palkintoahttps://www.grammy.com/grammys/awards?artist=%22Carrie%20Underwood%22&field;_nominee_work_value=&year;=All&genre;=All == Julkaisut == === Albumit === * Some Hearts (2005) * Carnival Ride (2007) * Play On (2009) * Blown Away (2012) * Storyteller (2015) * Cry Pretty (2018) * My Gift (2020) === Singlet === * Inside Your Heaven (2005) * Jesus, Take the Wheel (2005) * Some Hearts (2005) * Don't Forget to Remember Me (2006) * Before He Cheats (2006) * Wasted (2007) * So Small (2007) * All-American Girl (2008) * Last Name (2008) * Just a Dream (2008) * I Told You So (2009) * Cowboy Casanova (2009) * Temporary Home (2009) * Undo It (2010) * Mama's Song (2010) * Good Girl (2012) * Blown Away (2012) * Two Black Cadillacs (2012) * See You Again (2013) * Something in the Water (2014) * Little Toy Guns (2015) * Smoke Break (2015) * Heartbeat (2015) * Church Bells (2016) * Dirty Laundry (2016) * Cry Pretty (2018) * Love Wins (2018) * Southbound (2019) * Drinking Alone (2019) == Kiertueet == * American Idols LIVE! Tour (2005) * Carrie Underwood: Live (2006) * Love, Pain and the Whole Crazy Carnival Ride Tour (2008) * Carnival Ride Tour (2008) * Play On Tour (2010) == Lähteet == == Aiheesta muualla == * Arista Recordsin virallinen sivu * Carrie Underwood Discogsin sivulla * Carrie Underwood Allmusicin sivulla Luokka:Yhdysvaltalaiset laulajat Luokka:Grammy-palkinnon saajat Luokka:American Idol -kilpailijat Luokka:Vuonna 1983 syntyneet Luokka:Elävät henkilöt
Aamurusko

Aamurusko tarkoittaa aamulla taivaalla näkyvää valoilmiötä, Auringon punerrusta sarastuksen aikana. Auringon valo hajoaa ilmakehässä spektrin väreihin, joista yleensä päivällä näkyy ainoastaan sininen väri. Sillä paikalla maapalloa, jossa on aamu, aurinko paistaa niin alhaalta, että taivaalle tulee punainen väri. Myös illalla auringonlaskun aikaan tapahtuu samainen ilmiö, jota kutsutaan iltaruskoksi. Ilmakehässä mahdollisesti oleva pöly tai muu hiukkasmassa vaikuttaa ruskon syntyyn. ==Lähteet== *WSOY Facta - Aamurusko == Aiheesta muualla == Luokka:Ilmakehän optiset ilmiöt eo:Sunleviĝo gd:Beul-an-latha ml:പുലരി oc:Auba
Syklamaatti

Syklamaatti on keinotekoinen energiaton makeutusaine, jonka löysi vuonna 1937 Illinois'n yliopistossa opiskellut Michael Sveda. Sitä käytetään laajalti erilaisissa vähäkalorisissa tuotteissa, juomissa ja lääkevalmisteissa. Syklamaatti on 30–50 kertaa makeampaa kuin tavallinen sokeri. Syklamaatti on syklaamihapon (C6H13NO3S) ja sen natrium- ja kalsiumsuolojen natriumsyklamaatin (C6H12NNaO3S(·2H2O)) ja kalsiumsyklamaatin (C12H24CaN2O6S2·2H2O) yleisnimike. Syklamaatin elintarvikekäytön E-koodi on E 952\. == Historiaa == Kuten monien muiden keinotekoisten makeuttajien, myös syklamaatin makeus löydettiin sattumalta. Michael Sveda työskenteli laboratoriossa kehittäen kuumetta estävää lääkettä. Hän laittoi savukkeen penkille ja kun hän laittoi sen suuhunsa, hän huomasi syklamaatin makean maun. Syklamaatin patentin hankki DuPont, mutta myytiin myöhemmin "Abbot Laboratories" -tutkimusyhtiölle, joka aloitti uuden vuoden 1950 lääkelain mukaiset tutkimukset. Syklamaattia aiottiin käyttää peittämään tiettyjen lääkkeiden kuten antibioottien kitkeryys. Yhdysvalloissa vuonna 1958 se todettiin turvalliseksi "GRAS"- merkinnällä "Generally recognized as safe". Syklamaattia myytiin tabletti- sekä nestemäisessä muodossa diabeetikoille vaihtoehtoisena pöytämakeuttajana. Se on halvempaa kuin muut makeuttajat ja kestää kuumentamista. Syklamaatin saannille on säädetty enimmäismäärärajoituksia ja joissain elintarvikkeissa sen käyttö on kokonaan kielletty. Syklamaatti kiellettiin Yhdysvalloissa vuonna 1970, kun osa tutkimuksessa syklamaattia syöneistä rotista sairastui syöpään. Myöhemmissä tutkimuksissa kuitenkin todettiin ettei syklamaatti ole karsinogeeni, eikä epidemiologisissa tutkimuksissa ole löytynyt yhteyttä syklamaatin käytön ja syövän välillä ihmisissä. Syklamaatti on hyväksytty makeutusaine yli 50 maassa (EU-jäsenyyden myötä myös Suomessa) ja sitä pidetään yleisesti turvallisena. Yhdysvalloissa syklamaatin käyttö ruoassa on edelleen kielletty. ==Lähteet== Luokka:Makeutusaineet
Dirk Kuyt

Dirk Kuyt (oik. Dirk Kuijt, s. 22. heinäkuuta 1980 Katwijk, Alankomaat) on alankomaalainen uransa päättänyt jalkapalloilija. Kuyt pelasi useimmiten laitahyökkääjän paikalla. Hän lopetti uransa vuonna 2018 kasvattajaseurassaan Quick Boysissa. Hän aloitti ammattilaisuransa vuonna 1998 FC Utrechtissa, josta hän siirtyi rotterdamilaisseura Feyenoordiin vuonna 2003 voitettuaan ensin Alankomaiden cupin. Kaudella 2004–2005 hän oli Eredivisien paras maalintekijä 29 maalillaan. Vuonna 2006 Kuyt siirtyi Englannin Valioliigan Liverpooliin jossa hän pelasi lopulta kuuden kauden ajan voittaen Englannin Liigacupin vuonna 2012. Kesällä 2012 Kuyt siirtyi Turkin Superliigan Fenerbahçeen jossa hän voitti ensimmäisen liigamestaruutensa vuonna 2014. Seuraavana vuonna hän palasi vielä Feyenoordiin ennen pääsarjauransa lopettamista vuonna 2017 seuran voitettua Eredivisien mestaruuden. Alankomaiden maajoukkueessa hän debytoi 3. syyskuuta 2004 Liechtensteinia vastaan. Lokakuussa 2014 Kuyt ilmoitti lopettavansa maajoukkueuransa 104 maaottelun ja neljän arvoturnauksen jälkeen, koska maajoukkueen valmennusjohdon tarjoama aiempaa pienempi rooli ei ollut riittävän mielenkiintoinen. Pelaamissaan maaotteluissa hän teki 24 maalia ja voitti hopeaa vuoden 2010 sekä pronssia vuoden 2014 maailmanmestaruuskilpailuissa. Kuyt käytti ammattilaisurallaan pääosin sukunimensä englantilaistettua muotoa oikean alankomaalaisen kirjoitusasun ollessa Kuijt. == Lähteet == Luokka:Alankomaalaiset jalkapalloilijat Luokka:Vuonna 1980 syntyneet Luokka:Elävät henkilöt
Transkaukasia (täsmennyssivu)

Transkaukasia voi olla * Taka-Kaukasia, maantieteellinen alue * Transkaukasian federaatio, entinen liittovaltio * Transkaukasian sosialistinen federatiivinen neuvostotasavalta, sosialistinen federatiivinen neuvostotasavalta
Björn von Sydow

Björn Gustaf von Sydow (s. 26. marraskuuta 1945) on ruotsalainen sosiaalidemokraattinen poliitikko. == Ura == Von Sydow on koulutukseltaan valtiotieteiden tohtori, joksi hän valmistui vuonna 1978 Linköpingin yliopistosta. Valmistumisensa jälkeen hän toimi muun muassa Solnan kunnallispolitiikassa ja Tukholman yliopiston yhteydessä toimivan Socialhögskolanin johtajana. Von Sydow valittiin Ruotsin valtiopäiville ensimmäisen kerran syksyllä 1994 Tukholman läänin vaalipiiristä. Vuosina 1996–1997 von Sydow toimi lyhyen aikaa Göran Perssonin hallituksen kauppaministerinä ennen siirtymistä puolustusministeriksi vuonna 1997. Hänet on valittu jatkamaan parlamenttiedustajana vuosien 1998, 2002 ja 2006 vaaleissa ja vuoden 2002 valtiopäivävaalien jälkeen hänet valittiin valtiopäivien puhemieheksi. Hän seurasi tehtävässä Birgitta Dahlia, joka oli toiminut puhemiehenä vuodesta 1994 lähtien. Vuoden 2006 vaalien jälkeen, porvaripuolueiden saatua enemmistön valtiopäiville, von Sydow hävisi puhemiehen vaalin kokoomuslaiselle Per Westerbergille, joka oli toiminut aiemmin ensimmäisenä varapuhemiehenä. Von Sydowilta on julkaistu muun muassa kirjat Kan vi lita på politikerna? (1978, väitöskirja), Vägen till enkammarriksdagen. Demokratisk författningspolitik i Sverige 1944–68 (1989), Att styra riket, regeringskansliet 1840–1990 (1990) ja Parlamentarismen i Sverige – Utveckling och utformning till 1945 (1997). == Yksityiselämä == Björn von Sydow syntyi Solnassa Tukholman läänissä. Hänen äitinsä on Tullia von Sydow, joka on toiminut muun muassa Ruotsin valtiopäivien jäsenenä vuosina 1998–2002. Björn von Sydow on naimisissa Madeleine von Sydowin kanssa, jonka kanssa hänellä on neljä aikuista lasta, kolme poikaa ja yksi tytär. == Aiheesta muualla == *Björn von Sydowin esittely Ruotsin valtiopäivien sivuilla Luokka:Ruotsin sosiaalidemokraattisen työväenpuolueen poliitikot Luokka:Ruotsin valtiopäivien puhemiehet Luokka:Vuonna 1945 syntyneet Luokka:Elävät henkilöt
Fatmir Sejdiu

Fatmir Sejdiu (s. 23. lokakuuta 1951 Podujevën lähistöllä) on kosovolainen poliitikko, joka toimi maan presidenttinä vuosina 2006–2010. Sejdiu opiskeli lakia Pristinan yliopistossa ja valmistui filosofian tohtoriksi. Hänellä oli siellä sittemmin lakitieteen ja politiikan professuurit. Hänestä tuli Kosovon albaanien LDK-puolueen pääsihteeri 1989. Hän johti puolueen parlamenttiryhmää. Parlamentti valitsi hänet 10. helmikuuta 2006 Kosovon presidentiksi edesmenneen Ibrahim Rugovan tilalle. Hän sai 80 ääntä 109:stä. Sejdiu toimi Kosovon presidenttinä yli neljä vuotta. Hän erosi virastaan syyskuussa 2010. Kosovon perustuslakituomioistuin totesi, että Sejdiu rikkoi presidenttikaudellaan perustuslakia vastaan. Hän ei ollut eronnut LDK:n puoluejohtajan virasta, kun hänet oli valittu presidentiksi. Sejdiu luuli, ettei riko perustuslakia, sillä hän ei vastannut puoluejohtajan tehtävästä, vaan oli vain nimellisesti LDK:n johdossa. Sejdiu asuu Pristinassa vaimonsa ja kolmen poikansa kanssa. Hän puhuu albaniaa, englantia ja ranskaa. == Lähteet == == Aiheesta muualla == * Kosovon presidentin kotisivut. Luokka:Kosovon presidentit Luokka:Vuonna 1951 syntyneet Luokka:Elävät henkilöt
Romanov

Romanov (venäjäksi Рома́нов), naisilla Romanova (Рома́нова) on yleinen venäläinen sukunimi. Se perustuu ristimänimeen Roman (ven. Рома́н, latinan Romanus), jonka alkuperäinen merkitys on ’roomalainen’. * Romanov- hallitsijasuku, venäläinen aatelissuku, hallitsijasuku 1613–1917 Muita Romanov- ja Romanova -nimisiä henkilöitä * Aleksandr Romanov (s. 2000), venäläinen jääkiekkoilija * Aleksei Romanov (1892–1980), venäläis- yhdysvaltalainen biologi * Dimitri Romanov (1926–2016), venäläissyntyinen kirjailija * Dmitri Romanov (s. 1987), venäläinen riistamaaliampuja ja maailmanmestari * Dmitri Pavlovitš Romanov (1891–1941), venäläinen aatelismies ja Grigori Rasputinin murhaaja * Fjodor Romanov (1898–1968), venäläinen aatelismies * Galina Romanova (1918–1944), ukrainalainen lääkäri * Grigori Romanov (1923–2008), neuvostoliittolainen poliitikko * Kirill Romanov (s. 1990), venäläinen beachfutispelaaja * Nikolai Romanov (1913–1993), neuvostoliittolainen urheilujohtaja * Panteleimon Romanov (1885–1938), venäläinen kirjailija * Stephanie Romanov (s. 1969), yhdysvaltalainen näyttelijä * Vladimir Romanov (s. 1947), venäläinen liikemies ja pankkiiri * Vladimir Kirillovitš Romanov (1917–1992), venäläinen kruununtavoittelija * Jelena Romanova (1963–2007), venäläinen juoksija Kuvitteellisia henkilöitä * Musta Leski, Natasha Romanoff tai Natasha Romanova, venäläinen vakooja Marvel- kustantamon sarjakuvissa Nimen muita merkityksiä * Romanov, Tutajeviin kuuluva entinen kaupunki * Romanovin kivet, suomalainen elokuva * Romanov-na-Murmane, Murmanskin kaupungin entinen nimi.
Karoliina Kudjoi

Karoliina Kudjoi (s. 14. toukokuuta 1962 Pyhäjoki) on suomalainen näyttelijä. Hän on valmistunut Tampereen näyttelijäntyönlaitokselta 1989. Kudjoi on näytellyt sekä Riihimäen että Vaasan kaupunginteattereissa. Vaasan kaupunginteatterista hän siirtyi freelancernäyttelijäksi Tampereen seudulle näytäntökauden 2009–2010 jälkeen. Kudjoi on näytellyt muun muassa elokuvassa Aleksis Kiven elämä Albina Palmqvistiä sekä televisiosarjassa Salatut elämät pappi Rauni Koivukujaa. Hän on antanut myös äänensä Laa-Laalle lastensarjaan Teletapit sekä Nallelle piirrossarjaan Franklin. ==Filmografia== *Hymyä! – Armi Ratia (2022) *Syke – Aili Kauppinen (2022) *Kellot soi – Viena (2019) *Pirjo – Lea (2019) *Aikuisen naisen joulukalenteri – Terska (2018) *Puolustuksen puheenvuoro – Paula Nenonen (2009) *NDA - Salassapitosopimus – tohtori (2005) *Partanen – Natalia (2003) *Isä – Päivi Lehtinen (2003) *Aleksis Kiven elämä – Albina Palmqvist (2002) *Salatut elämät – Rauni Koivukuja (1999–2001) *Kotikatu – opettaja Virpi Kolehmainen (1999) *Lotta Björk (1997) *Elämän suola – Anna Parkkonen-Turpeinen (1996–1998) == Lähteet == * Kudjoi imdb:ssa (englanniksi) ===Viitteet=== Luokka:Suomalaiset näyttelijät Luokka:Vuonna 1962 syntyneet Luokka:Elävät henkilöt
Arthur Numan

thumb|200px|Arthur Numan vuoden 2011 Legends Cupissa. Arthur Numan (s. 14. joulukuuta 1969 Heemskerk, Pohjois-Hollanti, Alankomaat) on alankomaalainen entinen jalkapalloilija. Numanin pelipaikka oli puolustaja. Hän aloitti uransa SV Beverwijkin joukkueessa. Ensimmäinen ammattilaisseura Numanin uralla oli Haarlem, jossa hän debytoi 26. maaliskuuta 1988 ottelussa DS'79:ää vastaan. Haarlemin jälkeen hän edusti kotimaassaan FC Twenteä ja PSV Eindhovenia ennen siirtoaan Skotlantiin, Glasgow Rangersiin, jossa hän pelasi vuodesta 1998 uransa loppuun asti. Numan lopetti ammattilaisuransa vuonna 2003. Viimeiseksi otteluksi huipputasolla jäi 25. toukokuuta 2003 pelattu ottelu Glasgow Rangers - Dunfermline Athletic. Alankomaiden maajoukkueessa Numan pelasi 45 ottelua, joista ensimmäisen Puolaa vastaan 14. lokakuuta 1992, ja viimeisen Yhdysvaltoja vastaan 19. toukokuuta 2002. ==Tilastot== *87-88 Haarlem (7 ottelua/1 maali) *88-89 Haarlem (32/0) *89-90 Haarlem (32/2) *90-91 Haarlem (20/2) (1. divisioona) *90-91 FC Twente (20/4) *91-92 FC Twente (29/3) *92-93 PSV Eindhoven (24/6) *93-94 PSV Eindhoven (33/10) *94-95 PSV Eindhoven (32/6) *95-96 PSV Eindhoven (27/3) *96-97 PSV Eindhoven (31/2) *97-98 PSV Eindhoven (31/2) *98-99 Glasgow Rangers (10/0) *99-00 Glasgow Rangers (29/1) *00-01 Glasgow Rangers (22/0) *01-02 Glasgow Rangers (30/1) *02-03 Glasgow Rangers (26/1) *Ammattilaisottelut Alankomaissa: 308/41 *Ammattilaisottelut Skotlannissa: 117/3 *Ammattilaisottelut yhteensä: 425/44 == Lähteet == Luokka:Alankomaalaiset jalkapalloilijat Luokka:Vuonna 1969 syntyneet Luokka:Elävät henkilöt
Random early detection

Random Early Detection (RED) on tietoliikenteessä käytetty jononhallinta- algoritmi. Siinä protokolla ikään kuin ”haistelee” mahdollista tulevaa virhetilannetta. Luokka:Tietoliikenneprotokollat
Lori Loughlin

Lori Anne Loughlin ['lɒklɪn] (s. 28. heinäkuuta 1964 Queens, New York, Yhdysvallat) on yhdysvaltalainen näyttelijä, joka on näytellyt paljon televisiossa. Loughlin tunnetaan muun muassa sarjasta Summerland. Loughlin oli naimisissa vuodet 1989–1996 Michael Burnsin kanssa. Loughlin vihittiin toisen aviomiehensä, Mossimo Giannullin kanssa 25. marraskuuta 1997. Heillä on kaksi tytärtä, Isabella Rose (s. 16. syyskuuta 1998) ja Olivia Jade (s. 28. syyskuuta 1999). == Televisioura == * 90210 (2008) * Summerland (2004) * Batmanin tytär (2002) * Casper: A Spirited Beginning (1997) * Full House (1986) * Rad (1986) * The Edge of Night (1980–1983) * When Calls The Heart - Sydämen kutsumus (2014-2019) * Fuller House (2016-) ==Pääsykoeskandaali== Maaliskuussa 2019 Lori Loughlin nousi esiin yhtenä epäillyistä vanhemmista pääsykoeskandaalissa, jossa satojen rikkaiden perheiden lapsia epäillään autetun maksusta ja vilpillisin keinoin pääsemään opiskelijoiksi Yhdysvaltojen huippuyliopistoihin. Loughlinin epäillään järjestäneen tyttärensä, sosiaalisen median vaikuttajan Olivia Jade Giannullin pääsyn Etelä-Kalifornian yliopistoon sepittämällä tälle olematon soutuharrastus. Ennen kohun käynnistymistä tytär oli kertonut julkaisemallaan videolla, että on kiinnostunut lähinnä juhlimisesta eikä niinkään opinnoista. Oikeudessa Loughlin kiisti syyllisyytensä. (Tilaajille.) ==Lähteet== == Aiheesta muualla == * * Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
Etiopian ortodoksinen kirkko

Etiopian ortodoksinen kirkko eli Etiopian ortodoksinen tewahedo-kirkko (, Yäityop'ya ortodoks täwahedo bétäkrestyan) on Etiopian valtakirkko. Se oli valtionkirkon asemassa Etiopian keisarikunnassa. Se kuuluu orientaaliortodoksisiin kirkkoihin, jotka erosivat tai erotettiin vuoden 451 Khalkedonin kirkolliskokouksen yhteydessä muista kirkoista (jotka sittemmin jakaantuivat katoliseen ja ortodoksisiin kirkkoihin). Kirkkoa on johtanut vuodesta 2013 Etiopian patriarkka Abune Mathias. Kirkkoon kuuluu arviolta noin 45 miljoonaa henkilöä. Se on siten nykyisistä orientaaliortodoksisista kirkoista suurin. Suomessa jäseniä on hieman reilu tuhat ja he tekevät läheistä yhteistyötä Suomen ortodoksisen kirkon kanssa. Suomessa toimii myös Etiopian Ortodoks Tewahedo -niminen uskonnollinen yhdyskunta, jolla oli 175 jäsentä vuonna 2022. == Historia == Etiopian ortodoksinen kirkko oli Aleksandrian koptilais-ortodoksisen kirkon alainen 1900-luvulle asti, ja sen piispat olivat säännönmukaisesti egyptiläisiä. Vuonna 1951 kirkon metropoliitaksi tuli ensimmäisen kerran etiopialainen. Vuonna 1959 hänen asemansa vahvistettiin patriarkkana, ja kirkosta tuli autokefaalinen. Etiopian amhara- ja tigray-kansat ovat historiallisesti olleet Etiopian ortodoksisen kirkon pääasiallisia kannattajia, ja kirkolla on ollut tärkeä asema amharalaisessa kulttuurissa. Kirkon liturgia ja pyhät kirjoitukset ovat tyypillisesti ge’ez-kielisiä, vaikka molemmat on käännetty kansankielelle amharaksikin. Kirkon nimessä oleva ge’ezin kielen sanan tewahedo tarkoittaa ”ykseyttä” ja ilmaisee kirkon miafysiittista oppia. Amharoiden hallitseman Etiopian keisarikunnan aikana kirkko oli Haile Selassien voimakas tukija. Etiopian lisäksi kirkkoon kuuluvia Etiopian ortodokseja elää diasporassa eli hajaantuneena eri puolella maailmaa, muun muassa Australiassa, Euroopassa ja Yhdysvalloissa. == Oppi == Etiopian ortodoksinen kirkko lukee Eritrean ortodoksisen kirkon kanssa Raamatun kaanoniinsa myös Riemuvuosien kirjan ja Henokin kirjan, jotka eivät kuulu muiden kirkkokuntien hyväksymään kaanoniin. Vanhalla testamentilla ja liitonarkilla on kirkolle poikkeuksellinen painoarvo. Ympärileikkaus, paasto ja sapatin noudattaminen lauantaina sunnuntain lisäksi kuuluvat myös kirkon tapoihin. Kirkon papisto ei yleensä ole opiskellut, mutta luostarilaitos on huomattava. Martti Luther tapasi elämänsä aikana etiopialaisen diakonin, jonka kanssa he olivat monista asioista samaa mieltä. Lutherilla oli hyvä mielipide Etiopian kirkosta. ==Lähteet== == Aiheesta muualla == * Ethiopian Orthodox Tewahedo Church. * Etiopian ortodoksinen kirkko. Ortodoksi.net. Luokka:Kristinusko Etiopiassa Luokka:Orientaaliortodoksinen kirkko
Pierre van Hooijdonk

Pierre van Hooijdonk (s. 29. marraskuuta 1969 Steenbergen) on alankomaalainen jalkapalloilija, joka edusti viimeisenä seuranaan Feyenoordia vuonna 2007. Hän on pituudeltaan 193 senttimetriä ja pelasi hyökkääjänä. Van Hooijdonk aloitti ammattilaisuransa RBC Roosendaalin joukkueessa ja pelasi sen jälkeen seitsemässä eri seurassa ja viidessä eri liigassa, kotimaansa lisäksi Skotlannissa, Englannissa, Portugalissa ja Turkissa. Erityisesti hän tuli tunnetuksi pelatessaan Benficassa ja Feyenoordissa vuosina 2000-2003. Alankomaiden maajoukkueessa van Hooijdonk pelasi 46 ottelua ja teki niissä 14 maalia vuosina 1994–2004. MM-kilpailuissa 1998 hän tuli vaihdosta kentälle alkulohko-ottelussa Etelä-Koreaa, välierässä Brasiliaa ja pronssiottelussa Kroatiaa vastaan. Hän teki yhden maalin Etelä-Koreaa vastaan. EM-kilpailuissa 2000 hän kuului Alankomaiden joukkueeseen mutta ei päässyt kentälle. EM- kilpailuissa 2004 hän tuli vaihdosta kentälle alkulohko-ottelussa Saksaa ja tappiollisessa välieräottelussa Portugalia vastaan. == Seurat == * –1989 SC Welberg, VV Steenbergen * 1989–1991 RBC Roosendaal * 1991–1995 NAC Breda * 1994–1997 Glasgow Celtic * 1997–1999 Nottingham Forest * 1999–2000 Vitesse * 2000–2001 SL Benfica * 2001–2003 Feyenoord * 2003–2005 Fenerbahçe * 2005–2006 NAC Breda * 2006–2007 Feyenoord == Lähteet == Luokka:Alankomaalaiset jalkapalloilijat Luokka:Vuonna 1969 syntyneet Luokka:Elävät henkilöt
Colleen Dion

Colleen Dion (käytetään myös nimeä Colleen Dion-Scotti, s. 26. joulukuuta 1964, Newburgh, New York) on yhdysvaltalainen näyttelijä, joka tunnetaan parhaiten saippuasarjasta Kauniit ja rohkeat, jossa hän näytteli Felicia Forresteriä. Colleen osallistui 12-vuotiaana koulunsa näytelmään. ==Aiheesta muualla== * Dione-Scotti, Colleen Dione-Scotti, Colleen Dione-Scotti, Colleen
Negatiivi

Negatiivi tarkoittaa seuraavia asioita: * negatiivi, valokuvan valmistuksessa käytettävä raakakuva * negatiivi, muotti tai malli, jossa kohoumien paikalla on syväymät ja päinvastoin.
Topias

Topias on miehen etunimi. Nimi on johdettu hepreankielisestä nimestä Tobia, joka merkitsee ”Jumala on hyvä”. Monissa kielissä nimi esiintyy muodossa Tobias. Topiaan (tai vaihtoehtoisesti Topiaksen) nimipäivä on 2. marraskuuta, samana päivänä Topin kanssa. Suomenruotsalaisessa kalenterissa sama päivä on Tobiaksen nimipäivä. Kirjailija Toivo Kauppinen käytti Topiasta nimimerkkinään pakinoidessaan Suomen kuvalehteen 1940- ja 1960-luvuilla. Samaa nimimerkkiä hän käytti myös elokuvakäsikirjoittajana. Kauppinen kirjoitti myös lukuisia romaaneja ja näytelmiä. Vuoden 2019 loppuun mennessä nimi Topias on Suomessa annettu 9 025 miehelle ja alle kymmenelle naiselle. == Tunnettuja Topiaksia == * Topias Ahola (s. 1996), suunnistaja * Topias Haapanen (s. 1998), suomalainen jääkiekkoilija * Topias Haikala (s. 1989), toimittaja ja kirjailija * Topias Huttari (1907–1953), inkeriläinen runoilija ja kirjailija, nimimerkki Lea Helo * Topias Hynninen (s. 2005), jääkiekkoilija * Topias Kaksonen (s. 2005), pesäpalloilija * Topias Kaski (s. 2002), jääkiekkoilija * Topias Kekkonen (1887–1961), amerikansuomalainen toimittaja ja työväenliikkeen aktiivi * Topias Koukkula (s. 1996), suomalainen kolmiloikkaaja * Topias Kuukkanen (s. 1992), koripalloilija * Topias Laine (s. 2001), keihäänheittäjä * Topias Leinonen (s. 2004), jääkiekkomaalivahti * Topias Lepo (s. 1994), nyrkkeilijä * Topias Lilja (s. 1996), suomalainen pesäpalloilija * Topias Listo (s. 2002), suomalainen jalkapalloilija * Topias Palmi (s 1994), suomalainen koripalloilija * Topias Rovio (s. 2003), jääkiekkomaalivahti * Topias Taavitsainen (s. 1998), Dota 2 -pelaaja ja striimaaja * Topias Vainonen (1904–1967), suomalainen baptistisaarnaaja * Topias Valli (1889–1955), suomalainen kirjailija * Topias Vilén (s. 2003), suomalainen jääkiekkoilija * Topias Wiena (s. 1996), suomalainen jalkapalloilija == Lähteet == Luokka:Etunimet
Katetri

Katetri on ohut putki, joka tutkimusten tai hoitojen vuoksi työnnetään tiehyttä pitkin elimistöön. Katetrit sallivat nesteiden poistamisen, injektion tai instrumenttien viemisen kohteeseen. Katetrin asettamista kutsutaan katetroinniksi. Muinaisten egyptiläisten on kerrottu käyttäneen papyruksesta käärittyjä katetreja, ja kreikkalaiset taas käyttivät korsia. Taipuisa virtsakatetri lienee Benjamin Franklinin keksimä, oman veljensä käyttöön. ==Rakenne== Useimmiten katetri on ohut, joustava putki eli "pehmeä" katetri; toisinaan käytetään suurempaa ja jäykkää "kovaa" katetria. Katetri voi olla valmistettu muovista, metallista, kumista tai lasista. ==Käyttö== Katetrin asettaminen tiettyyn kehonosaan voi mahdollistaa: * virtsan poistamisen virtsarakosta ns. Foley-katetrilla, joka työnnetään virtsaputkeen. * nestekeräymien poistoon (dreneeraamiseen) esimerkiksi paiseista. * suonensisäisten nestehoitojen, lääkkeiden ja ravinteiden infuusion. * suoran verenpaineen mittaamisen valtimosta tai laskimosta. * kirurgisia toimenpiteitä, kuten angioplastia, angiografia tai esimerkiksi pallolaajennus sepelvaltimoon. Keskuslaskimokatetri on iso katetri laskimossa lähellä sydäntä tai sen atriumissa. ==Katso myös== * Kanyyli * Tiputus * Abskessi == Lähteet == == Aiheesta muualla == Luokka:Lääketieteelliset hoitotarvikkeet Luokka:Seulonnan keskeiset artikkelit
Karakum

Karakum on aavikko Aasian sisäosissa Turkmenistanissa. Se sijaitsee Araljärven sekä Amudarja-joen eteläpuolella ja on osa Turanin alankoa. Karakumin pinta- ala on 350 000 km², joten se on melko suuri aavikko. Karakum kirjoitetaan monesti myös Kara-Kum, Gara Gum (“Musta hiekka”), Garagum tai Karakumy. Karakum on aavikoksi kuiva. Alueen läpi on kaivettu Karakumin kanava, joka on aiheuttanut ympäröivän maan suolaantumista. Kuumassa ilmanalassa veden haihtuminen nostaa maan sisässä olevan suolan pintaan. Turkmenistanin hallinnon suunnitelmissa on kuitenkin luoda aavikon keskelle Karashorin syvänteeseen 2000 km² laajuinen "Kultaisen ajan järvi" täyttämällä syvänne puuvillapeltojen kasteluun käytetyllä vedellä. Projektin kustannuksiksi arvioidaan 20 miljardia Yhdysvaltain dollaria. == Lähteet == Luokka:Aasian aavikot Luokka:Turkmenistanin maantiede Luokka:Seulonnan keskeiset artikkelit
Kyzylkum

thumb|Kyzylkumin aavikkoa. Kyzylkum (, ) on hiekka-aavikko Amudarja- ja Syrdarjajokien välisellä alueella Uzbekistanissa ja Kazakstanissa sekä osittain Turkmenistanissa. Sen nimi tarkoittaa ”punaista hiekkaa”. Turanin alangolla sijaitseva Kyzylkum rajoittuu luoteessa Araljärveen, idässä Nurotavuoriin ja kaakossa Zarafshonjoen laaksoon. Sen pinta-ala on 300 000 neliökilometriä. Aavikko on etupäässä tasankoa, jonka keskikorkeus on luoteessa 53 ja etelässä ja kaakossa 300 metriä merenpinnasta. Alueella on laskujoettomia syvänköjä, entisiä joenuomia ja yksittäisiä jäännösvuoria kuten Bo‘kantov (764 metriä), Quljuqtov (785 metriä) ja Tomditov (922 metriä). Suuren osan aavikosta muodostavat pääosin kiinteät länsi-itäsuuntaiset hiekkaharjut ja -dyynit sekä lähinnä asutusten luona puolikuun muotoiset liikkuvat barkaanit. Lisäksi on tasaisia hiekka- ja savimaita sekä jokien tuomia hietasavi- ja hiesumaita. Alueella vallitsee mannerilmasto. Keskilämpötila on tammikuussa nollasta –9:ään ja heinäkuussa 26–29 astetta. Vuotuinen sademäärä on 80–160 millimetriä. Sateita saadaan etupäässä keväällä ja talvella. Pysyviä vesistöjä ei ole. Aavikon kuumuuteen ja kuivuuteen sekä suolapitoiseen maaperään sopeutuneita kasveja ovat saksaulit, otakilokit, tatarkasvit, marunat, tamariskit ja sarat. Eläinkuntaan kuuluvat kuhertajagaselli, saiga, aavikkokissa, hiekkakissa, kettu ja susi sekä monet jyrsijät, matelijat ja lintulajit. Etelässä Amudarjan rannalla sijaitsee 103 neliökilometrin laajuinen Kyzylkumin luonnonpuisto. Alueella harjoitetaan karjanhoitoa (lähinnä villa- ja karakullampaita). Kaivosteollisuus tuottaa marmoria, grafiittia, turkoosia, kultaa ja uraania. Etelässä on Gazlin maakaasukenttä. ==Lähteet== ==Aiheesta muualla== Luokka:Aasian aavikot Luokka:Kazakstanin maantiede Luokka:Uzbekistanin maantiede
Wesley Sneijder

Wesley Benjamin Sneijder (s. 9. kesäkuuta 1984 Utrecht, Utrechtin provinssi, Alankomaat) on alankomaalainen jalkapalloilija joka edustaa Qatarin pääsarajassa pelaavaa Al Gharafaa. Sneijder on pelipaikaltaan hyökkäävä keskikenttäpelaaja. Hän on eniten maajoukkuepelejä pelannut pelaaja Hollannin paidassa (134). Hän sai ennätyksen yksin nimiinsä 131. maaottelussaan 9. kesäkuuta 2017 Luxemburgia vastaan pelatussa ottelussa, jonka Hollanti voitti 5-0; Sneijder teki pelissä Hollannin toisen maalin. Sneijder tunnetaan muun muassa tarkoista vapaapotkuistaan. == Ura == === Seurajoukkueura === Sneijder on amsterdamilaisen Ajaxin kasvatti. Ennen siirtymistään Ajaxin junioriakatemiaan hän edusti DOS Utrechtia. Ajaxin edustusjoukkueeseen Sneijder nousi vuonna 2002. Seuraavan viiden kauden aikana hän nousi yhdeksi joukkueensa tärkeimmistä pelaajista ja myös joukkueen kapteeniksi. Kesällä 2007 Sneijder siirtyi 27 miljoonalla eurolla espanjalaisseura Real Madridiin, jonka kanssa hän teki viisivuotisen sopimuksen. Sneijderin ura uudessa seurassaan alkoi erinomaisesti. Hän onnistui maalinteossa sarjakauden avausottelussa, kun hän viimeisteli 2–1-voittomaalin paikallisvastustaja Atlético Madridin verkkoon, ja seuraavassa ottelussa Villarrealia vastaan hän teki kaksi maalia. Koko kauden 2007–2008 aikana hän teki yhteensä yhdeksän maalia, kun Real Madrid voitti toisen peräkkäisen liigamestaruutensa. Sneijderin toinen kausi 2008–2009 Real Madridissa sujui heikommin osittain johtuen harjoituskaudella saamastaan polvivammasta. Elokuussa 2009 seura myi hänet italialaiseen Internazionaleen. Tammikuun 2013 siirtoikkunassa Sneijder siirtyi Turkin Superliigassa pelaavaan Galatasarayyn 10 miljoonan euron siirtosummalla 3,5-vuotisella sopimuksella.Wesley Sneijder has completed his move to Galatasaray from Inter Milan skysports.com (23.1.2013) Viitattu 5.2.2014. === Maajoukkueura === Ensimmäisen maaottelunsa Sneijder pelasi 28. huhtikuuta 2003 Portugalia vastaan. Hän kuului Alankomaiden joukkueeseen vuosien 2004, 2008 ja 2012 EM-kilpailuissa sekä vuosien 2006, 2010 ja 2014 MM- kilpailuissa. == Saavutukset == * Alankomaiden pääsarjamestaruus: 2004 * Alankomaiden cup: 2006, 2007 * Espanjan pääsarjamestaruus: 2008 * Espanjan supercup: 2008 * Italian mestaruus: 2010 * Italian cup: 2010, 2011 * Italian supercup: 2010 * Mestarien liiga: 2010 * Seurajoukkueiden maailmanmestaruus: 2010 * Turkin pääsarjamestaruus 2013 * Turkin cup: 2014 * Turkin supercup: 2013 * MM-hopeaa: 2010 * MM-pronssi: 2014 == Lähteet == == Aiheesta muualla == * Virallinen sivusto * Profiili Football Database -sivustolla * Profiili Alankomaiden jalkapalloliiton sivustolla * Profiili Mestarienliiga.fi -sivustolla Luokka:Alankomaalaiset jalkapalloilijat Luokka:Vuonna 1984 syntyneet Luokka:Elävät henkilöt
Kurt Westergaard

Kurt Westergaard (13. heinäkuuta 1935 – 14. heinäkuuta 2021) oli tanskalainen piirtäjä ja kuvittaja. Hän kuvitti kirjoja, mutta toimi pääasiassa Jyllands- Postenin pilapiirtäjänä. Hän piirsi yhden kohua herättäneistä Jyllands- Postenin pilapiirroksista, pommipäisen profeetta Muhammadin. Hän eli sen jälkeen vuosia ympärivuorokautisessa valvonnassa. Westergaar kuoli 86-vuotiaana pitkäaikaiseen sairauteen.Sakari Nuuttila, Profeetta Muhammad -pilapiirroksesta tunnettu Kurt Westergaard on kuollut, Yle.fi, uutiset 19.7.2021, viitattu 19.7.2021 ==Uhkaukset Westergaardia vastaan== Helmikuussa 2008 Tanskan poliisi pidätti kolme epäiltynä murhajuonesta. Pidätetyt olivat tunisialaisia ja marokkolaistaustainen Tanskan kansalainen.Danish cartoons 'plotters' held, BBC upd. 12.2.2008 1\. tammikuuta 2010 Tanskan poliisi otti kiinni Westergaardin kotiin kirveen kanssa tunkeutuneen somalialaisen Muhammed Geelen, jolla oli yhteyksiä Somalian suurimpaan islamistiryhmään al-Shababiin ja jota on tarkkailtu jo aiemmin. Hyökkääjä tuomittiin terrorismista ja murhayrityksestä yhdeksäksi vuodeksi vankeuteen 4. helmikuuta 2011. Lisäksi hänet määrättiin karkotettavaksi maasta. Heinäkuussa 2010 Norjassa pidätettiin kolme henkilöä, uiguuritaustainen Norjan kansalainen, Irakin kurdi ja uzbekki, jotka juonivat Westergaardin tappamista.Muhammed-pilapiirtäjän tappoaikeista luvassa pitkät tuomiot Helsingin Sanomat 19.12.2011 Maaliskuussa 2013 hän oli mukana etsintäkuulutettujen listalla, jonka julkaisi Arabian niemimaan al- Qaida. ==Tunnustukset== Westergaard sai vuonna 2010 saksalaisen M100-mediapalkinnon.Muhammed-pilapiirtäjä palkittiin rohkeudesta, viitattu 8.9.2010 ==Kuvituksia== * Flugtens nat, Fisker, Robert: Flugtens nat, Århus 1982, uusi painos, Jyllands-Posten, 1991 * "Mit grønne paradis - min have", af Silvanus, Pinus, 1983 * Fremtidens Krop, Jyllands-Posten, 2002 == Lähteet == Luokka:Tanskalaiset pilapiirtäjät Luokka:Tanskalaiset kuvittajat Luokka:Vuonna 1935 syntyneet Luokka:Vuonna 2021 kuolleet
Polle Koninkaulus

Polle Koninkaulus () on Disneyn hevosta muistuttava eläinhahmo, jolla on länget kaulassa ja joka on usein nähty yhdessä Helunan kanssa. Polle on Hessun ja Mikin ystävä. Polle jäi jopa pitkäksi aikaa kokonaan pois sarjakuvista, kun Heluna esiintyi Hessun tyttöystävänä. Nykyään Polle esiintyy myös televisio- ohjelmissa, esimerkiksi Mikin klubissa ja Klassisissa piirretyissä. Ennen Hessun vakiintumista Polle esiintyi melko usein Mikki Hiiren apurina erilaisissa seikkailuissa. Tosin Polle on aina ollut Disneyn sarjakuvissa lähinnä sivuhenkilön roolissa. Hän on luonteeltaan iloinen ja melko kätevä käsistään. 2000-luvun puolella Pollesta on ryhdytty muotoilemaan puoli-ilkeää humoristia, joka tekee joskus omille silmille pärskähtäviä ilkeitä piloja – hän esimerkiksi naamioituu puhuvaksi postilaatikoksi, joka heittää sisäänsä pudotetut kirjeet silppuna takaisin. Luokka:Kuvitteelliset hevoset Luokka:Mikki Hiiri -sarjakuvan hahmot de:Liste der Bewohner Entenhausens#Rudi Ross
Luettelo aavikoista

Tämä on luettelo aavikoista. Luettelo ei ole täydellinen, mutta listaa suurimmat ja muuten tunnetut. == Maailman aavikot == === Eurooppa === * Tabernasin aavikko (Espanja) === Aasia === * Negevin aavikko (Israel) * Syyrian aavikko (Syyria, Irak, Jordania, Saudi-Arabia) * Arabian niemimaan aavikot: ** Nafud (Saudi-Arabia) ** Rub al-Khali (Saudi-Arabia, Yhdistyneet arabiemiirikunnat, Oman, Jemen) * Dasht-e Kavir eli Iso Suola-aavikko (Iran) * Indus-laakson aavikko (Pakistan, Intia) * Cholistanin aavikko (Pakistan) * Tharin aavikko (Pakistan, Intia) * Rynin aavikko (Kazakstan) * Karakum (Turkmenistan, Kazakstan) * Kyzylkum (Kazakstan, Uzbekistan) * Taklimakanin aavikko (Kirgisia, Kiina): ** Kum-tagh (Kiina) * Gobin aavikko (Kiina, Mongolia): ** Badain Jaran (Kiina) ** Hami (Kiina) * Tenggerin aavikko (Kiina) * Dzoosotoyn Elisen eli Gurbantünggütin aavikko (Kiina) * Lopin aavikko (Kiina) * Ordoksen aavikko (Kiina) * Shapotou (Kiina) === Afrikka === * Saharan aavikko: ** Libyan aavikko (Libya, Egypti, Tšad, Sudan) ** Itäinen aavikko (Egypti, Sudan) ** Bayudan aavikko (Sudan) ** Danakilin aavikko (Etiopia, Eritrea, Djibouti) ** Nubian aavikko (Sudan, Eritrea) ** Qattaran syvänkö (Egypti) ** Ténérén kivikkoaavikko (Niger, Tšad) * Nyirin aavikko (Kenia) * Kalaharin aavikko (Namibia, Botswana, Etelä-Afrikka) * Namibin aavikko (Angola, Namibia, Etelä-Afrikka) === Pohjois-Amerikka === * Mojaven aavikko (Yhdysvallat) ** Kuolemanlaakso, Death Valley (Yhdysvallat: Kalifornia) * Sonoran aavikko (Yhdysvallat, Meksiko) ** Baja California, Lounainen Sonoran aavikko (Meksiko) ** Yuman aavikko (Yhdysvallat, Meksiko) ** Yuha Desert (Yhdysvallat: Kalifornia) ** Coloradon aavikko (Yhdysvallat: Kalifornia) ** Vizcaíno Desert (Meksiko) ** Lechuguilla Desert (Yhdysvallat: Arizona) ** Tule Desert (Yhdysvallat: Arizona) ** Painted Desert, Maalattu aavikko (Yhdysvallat: Arizona) * Black Rock Desert (Yhdysvallat: Nevada) ** Smoke Creek Desert (Yhdysvallat: Nevada) * Tule Desert (Yhdysvallat: Nevada) * Owyhee Desert (Yhdysvallat: Nevada, Idaho, Oregon) ** Y P Desert (Yhdysvallat: Nevada, Idaho) === Etelä-Amerikka === * Medanos (Venezuela) * Sechuran aavikko, Perun Atacama (Peru, Chile) * Atacaman aavikko (Chile, Peru) * Patagonian aavikko (Argentiina, Chile) === Australia ja Oseania === * Australian aavikot (Australia): ** Iso Hiekka-aavikko (Australia) ** Pieni Hiekka-aavikko (Australia) ** Gibsonin aavikko (Australia) ** Iso Victorian aavikko (Australia) ** Tanamin aavikko (Australia) ** Simpsonin aavikko (Australia) ** Strzeleckin aavikko (Australia) ** Sturtin kiviaavikko (Australia) * Rangipon aavikko (Uusi-Seelanti) == Katso myös == * luettelo aavikoista pinta-alan mukaan * Aavikot
Dmitri Grigorovitš (lentokonesuunnittelija)

Dmitri Pavlovitš Grigorovitš (; 6. helmikuuta (J: 25. tammikuuta) 1883 Kiova, Venäjän keisarikunta – 26. heinäkuuta 1938 Moskova, Neuvostoliitto) oli neuvostoliittolainen lentokoneiden suunnittelija, joka johti Grigorovits- suunnittelutoimistoa. ==Elämä== Dmitri Grigorovitš syntyi nykyisin Ukrainaan kuuluvassa Kiovassa. Hän kävi keskikoulun ja Kiovan polyteknisen koulun. Siellä hän tutustui Igor Sikorskiin. Hän valmistui insinööriksi vuonna 1909. Hän muutti heti Pietariin ja julkaisi siellä vuodesta 1911 alkaen kahden vuoden ajan ”Ilmailun uutisia” -lehteä. Keväällä 1913 Grigorovitšista tuli tuotantopäällikkö Stetinin lentokonetehtaaseen, joka valmisti lisenssillä ranskalaisia lentoveneitä. Hän korjasi Donnet-Lévêcque-lentoveneen. Tämän kokemuksen pohjalta hän suunnitteli Grigorovitš M-9 -lentoveneen. Näitä lentoveneitä Venäjän asevoimilla oli Suomen suuriruhtinaskunnassa Suomen itsenäistyessä, ja siksi Suomen ilmavoimat aloitti muun muassa näiden koneiden varassa. Grigorovitš perusti oma yhtiön 1. heinäkuuta 1917. Siitä tuli 13. maaliskuuta 1918 neuvostoliittolainen valtionyhtiö, jonka tuotantoa suunnattiin pois ilmailusta. Grigorovitš muutti Sevastopoliin. Vuodesta 1919 hän työskenteli Neuvostoliiton valtion laitoksissa ilmailun parissa. Vuonna 1922 hän alkoi suunnitella uutta lentokonetta, ja 1923 hän alkoi valmistuttaa Grigorovitš M-23bis -lentovenettä. Vuonna 1926 hän perusti oman suunnittelutoimistonsa Leningradiin. Hänet vangittiin vuonna 1930. Vuonna 1933 Georgi Berijev otti hallintaansa hänen suunnittelutoimistonsa. Vuoteen 1938 asti hän työskenteli eri suunnittelutoimistoissa. Grigorovitš kuoli vuonna 1938 Moskovassa leukemiaan. == Aiheesta muualla == *Biografia Luokka:Neuvostoliittolaiset lentokonesuunnittelijat Luokka:Vuonna 1883 syntyneet Luokka:Vuonna 1938 kuolleet
Variaattori

Variaattori on automaattinen voimansiirtojärjestelmä, jonka välityssuhde muuttuu moottorin kierrosten sekä kuormituksen mukaan. Tämän avulla käytössä on aina parhain välitys ja moottori pyrkii toimimaan taloudellisimmalla kierroslukualueella. Hihnavariaattorin toiminta perustuu kartiomaisiin hihnapyöriin sekä edessä että takana, sekä niitä yhdistävään voimansiirtohihnaan. Hihnan asentoa kartioilla säätelee yksinkertainen keskipakoisvoimaan perustuva puristusmekanismi joka siten pyrkii muuttamaan välitystä moottorille edullisimmaksi. Variaattoreita käytetään yleisesti moottorikelkoissa, mönkijöissä, skoottereissa, leikkuupuimureissa ja mopoautoissa. DAF ja Volvo ovat valmistaneet variaattori-voimansiirrolla (Variomatic) toimivia henkilöautoja, esimerkiksi Volvo 343 sekä DAF 66, myös Nissan on valmistanut Primeraa Transmatic-nimisellä variaattorilla. Nykyään portaaton vaihteisto on elektronisesti ohjattu (CVT) ja toimii samojen periaatteiden mukaan kuin DAF:n alun perin suunnittelema variaattori. Kuminen vetohihna on saanut väistyä teräslamelleista valmistetun hihnan tieltä. CVT- vaihteistoja käytetään muun muassa Audeissa, Hondassa, Toyotassa (erityisesti hybrideissä), Subaruissa, Mitsubisheissä, Mineissä, sekä Opel Corsassa. Luokka:Voimansiirto
Energiavirasto

Energiavirasto () on työ- ja elinkeinoministeriön hallinnonalaan kuuluva asiantuntijavirasto. Sen nimenä oli aluksi Sähkömarkkinakeskus (SMK) ja ennen uusinta nimenvaihdosta Energiamarkkinavirasto (EMV). Energiaviraston tehtäviin kuuluu sähkönsiirtoverkon ja maakaasumarkkinoiden hinnoittelun valvonta ja Suomen kansallisen päästökaupparekisterin ylläpito. Virasto tarjoaa myös tietoa sähkön hinnasta kuluttajille sähköenergian toimittajan kilpailuttamisen tueksi. Lisäksi Energiavirasto valvoo sähkön alkuperätakuun toteutumista, eli sitä, että energiayhtiön kuluttajille esimerkiksi tuulisähkönä myymää energiamäärää vastaava energia on tuotettu tuulivoimalla. Energiavirasto hallinnoi myös vuonna 2011 voimaan tulleita uusiutuvan energian syöttötariffeja. Sähkönsiirto on Suomessa monopoliliiketoimintaa, josta vastaavat alueelliset siirtoyhtiöt. Energiavirasto valvoo, etteivät siirtoyhtiöt käytä monopoliasemaansa väärin ja peri ylihintaa asiakkailtaan. Päästökauppaan liittyen Energiavirasto myöntää ja valvoo päästölupia, ja valvoo päästökaupan toteutumista, hyväksyy päästökauppatodentajat sekä toimii päästöoikeuksien huutokaupanpitäjänä Suomessa. Vuoden 2014 alussa Energiavirasto sai nykyisen nimensä ja sille siirtyi työ- ja elinkeinoministeriöltä tehtäviä liittyen energiatehokkuuteen ja uusiutuvan energian edistämiseen. Tuolloin Energiaviraston palveluksessa oli 70 henkilöä. Viraston ylijohtaja on huhtikuusta 2015 Simo Nurmi. ==Katso myös== * Energia- alan sääntelyviranomaisten yhteistyövirasto ==Lähteet== ==Aiheesta muualla== * Energiavirasto Luokka:Suomen valtion virastot Luokka:Energiantuotanto luokka:Työ- ja elinkeinoministeriö
Alois Šmolík

Alois Šmolík (16. huhtikuuta 1897 Býšovec – 28. heinäkuuta 1945 Brno) oli tšekkiläinen lentokonesuunnittelija. Hän suunnitteli etenkin yksimoottorisia koulukoneita. Hän oli Letov-yhtiön pääsuunnittelija 1920- ja 1930-luvuilla. ==Šmolikin kehittämät lentokoneet== * Letov Š-1 * Letov Š-2 * Letov Š-3 * Letov Š-4 * Letov Š-5 * Letov Š-6 * Letov Š-7 * Letov Š-8 * Letov Š-12 * Letov Š-13 * Letov Š-14 * Letov Š-16 * Letov Š-18 * Letov Š-19 * Letov Š-20 * Letov Š-21 * Letov Š-22 * Letov Š-25 * Letov Š-28 * Letov Š-31 * Letov Š-32 * Letov Š-33 * Letov Š-39 * Letov Š-50 Luokka:Lentokonesuunnittelijat Luokka:Tšekkiläiset henkilöt Luokka:Vuonna 1897 syntyneet Luokka:Vuonna 1945 kuolleet